बोले- मेरे साथ मूसेवाला जैसा सलूक हो रहा; बुलेट प्रूफ गाड़ी वापस ले ली, 13 गनमैन रह गए
Navjot Singh Sidhu Release Update; Sidhu Moosewala Father Balkaur Singh | Punjab Law And Order Situation Congress AAP CM Bhagwant Mann रोडरेज केस में एक साल की सजा काट कर बाहर आए नवजोत सिंह सिद्धू मूसेवाला के गांव मूसा पहुंच गए हैं।
पंजाब कांग्रेस के पूर्व प्रधान नवजोत सिद्धू ने उनकी सिक्योरिटी जेड प्लस से घटाकर वाई प्लस करने को लेकर कहा कि सिद्धू मूसेवाला के साथ जो हुआ, वहीं मेरे साथ हो रहा है। 13 बंदे (गनमैन) रह गए हैं। वह चाहते हैं कि मैं डिमोरलाइज हो जाऊं और घर से ही न निकलूं। मैं छाती ठोक कर कहता हूं, मुझे मौत का भय नहीं। नफा-नुकसान से ऊपर हूं। मेरी सिक्योरिटी वापस लेने से मैं चुप नहीं होऊंगा।
सच की आवाज को बुलेट प्रूफ गाड़ी वापस लेने से दबा नहीं सकते। सिद्धू जेल से बाहर आने के बाद मूसेवाला के गांव मूसा पहुंचे थे। जहां उन्होंने करीब 2 घंटे तक मूसेवाला के पिता बलकौर सिंह और माता चरण कौर से बातचीत की।
पंजाब को यह दिखाने की कोशिश हो रही है कि यह सूबा बिजनेस करने और रहने के लायक नहीं है। भगवंत मान ने कहा कि अंग्रेज यहां नौकरी करने आएंगे। उनके खुद के बच्चे बाहर हैं।
सिद्धू की PC की 5 बड़ी बातें...
गैंगस्टरों का इस्तेमाल हो रहा
गैंगस्टर कौन है? गैंगस्टर हमारे ही भटके हुए नौजवान हैं, जो कैद में हैं। जिन्हें इस्तेमाल किया जा रहा है। भटके हुए वापस लाए जा सकते हैं, लेकिन तभी, जब उनका इस्तेमाल बंद हो। इनके पीछे गंदी सियासत है। मूसेवाला जैसे बच्चे की सिक्योरिटी विदड्रॉ कर ली लेकिन गैंगस्टर्स को जेड प्लस सिक्योरिटी दी गई है।
भगवंत मान फिर निशाने पर
सीएम साहिब मैं गवाह हूं। जब चरणजीत चन्नी CM थे तो आपने कहा कि BSF बुलाई है। अब खुद 50 कंपनी लेकर आ रहे हो, बताओ कौन सही है?। जेल से बाहर आने के बाद सिद्धू ने भगवंत मान को अखबारी CM कहा था।
जेल में 2 हजार की पुड़िया कैसे जा रही?
जेल मंत्री (हरजोत बैंस) एक समय मुझे गुरू कहते थे। मैं पूछता हूं कि जेल के अंदर 10 रुपए तो जाते नहीं, 2 हजार की पुड़ी कैसे चली जाती है। अमेरिका, कनाडा समेत विदेशों में जेल अंदर सैटेलाइट लगा दिए हैं। हमारे यहां 2G का जैमर है और गैंगस्टरों के पास 5G फोन हैं। 1 करोड़ रुपए में जेल को सैटेलाइट से सील करो।
फिर जेल सुधार घर बनेगा। पंजाब की जेल क्राइम का सुविधा सेंटर बन गई हैं। यह सुधार घर नहीं रह गई। गैंगस्टर (लॉरेंस) जेल से इंटरव्यू दे रहा है। जेलों में एक जर्दे की पुड़ी के लिए नियम के उलट अंडरट्रायल कैदियों से दिन भर काम करवाया जाता है। मूसेवाला के पिता पूरे पंजाब का बोझ लेकर घूम रहे हैं।।
बड़ी ताकतें पंजाब को अशांत दिखा रहीं
इतने बड़े हथियार लाए। मूसेवाला को कत्ल करके चले गए। यह पंजाब को बदनाम करने की साजिश है कि यहां लॉ एंड ऑर्डर है ही नहीं। DGP की स्टेटमेंट है कि रोजाना 2 मरते हैं। शहर क्या चाहता हैं अमन शांति व बिजनेस चाहता हैं।
मगर, बड़ी ताकतें दिखाना चाहती हैं कि दूसरे राज्यों में शांति है, लेकिन जहां उनकी सत्ता नहीं, वहां हालत बहुत ज्यादा खराब है। इसका इफेक्ट क्या होता है, बिजनेस ठप और इन्वेस्टमेंट सिर्फ कागजों में। पंजाब में दिखावे हो रहे हैं। आर्थिक विकास से ही पंजाब पटरी पर वापस
जिसे मैंने CP लगाया, वह तुमसे लड़ रहा
सिद्धू ने भगवंत मान को कहा कि पंजाब पुलिस में काफी काबिल लोग हैं। जिसे (कुंवर विजय प्रताप आप MLA) मैंने CM से लड़कर पुलिस कमिश्नर (CP) लगाया, वही तुम्हारे साथ लड़ रहा है। पुलिस को क्रिटिसाइज करोगे, हाथ बांध दोगे तो पुलिस कमजोर हो जाएगी। पुलिस कमजोर नहीं होती। ऑर्डर पुलिस को कमजोर करते हैं। पुलिस को इंडिपेंडेंटली काम करने दो।
नवजोत सिंह का सिद्ध मूसेवाला से खास लगाव था। कांग्रेस में सिद्धू मूसेवाला को लाने वाले नवजोत सिंह और अमरिंदर सिंह राजा वड़िंग ही थे। सिद्धू को चुनाव में टिकट भी उन्हीं के कहने पर मिला था, लेकिन नवजोत सिंह के जेल जाने के 9 दिन बाद ही सिद्धू मूसेवाला का गैंगस्टर्स ने कत्ल कर दिया था।
राहुल गांधी से फोन पर बातचीत
नवजोत सिंह सिद्धू के बाहर आने के बाद रविवार राहुल गांधी ने भी उनके साथ फोन पर बतचीत की। जिसमें राहुल ने सिद्धू का हालचाल पूछा। जिसके बाद पंजाब कांग्रेस में सिद्धू को जिम्मेदारी मिलने की चर्चाओं से कांग्रेसियों में हड़कंप मचना शुरू हो गया है। सिद्धू की जेल से रिहाई के वक्त पंजाब कांग्रेस का कोई बड़ा नेता उनसे मिलने नहीं पहुंचा था।
जेल में होने के कारण नहीं मिल पाए थे
जेल में होने के कारण नवजोत सिंह सिद्धू मूसेवाला के परिवार से नहीं मिल पाए थे। हालांकि उनके ट्विटर अकाउंट पर उनकी हैंडलर टीम ने अफसोस जाहिर किया था। वहीं, नवजोत कौर सिद्धू ने भी कहा था कि यह खबर सुन कर नवजोत सिंह सिद्धू काफी दुखी हुए थे। वहीं जेल जाने से कुछ दिन पहले ही नवजोत सिंह सिद्धू ने पंजाब की लॉ एंड ऑर्डर की स्थिति पर सवाल उठाए थे।
राहुल गांधी से मिलाया था सिद्धू मूसेवाला को
मूसेवाला को कांग्रेस जॉइन करवाने वाले नवजोत सिंह और राजा वड़िंग ही थे। सिद्धू उस समय पंजाब प्रदेश कांग्रेस कमेटी के प्रधान थे। सुबह चंडीगढ़ में जॉइनिंग के बाद नवजोत सिंह मूसेवाला को साथ लेकर राहुल गांधी से मिलाने भी ले गए थे।
जस्टिस फॉर मूसेवाला को मिलेगा बल
नवजोत सिंह सिद्धू के पिता बलकौर सिंह बीते साढ़े 10 महीनों से बेटे को इंसाफ दिलाने के लिए लड़ रहे हैं। सरकारों के खिलाफ मोर्चा भी खोला, लेकिन उनके कहे अनुसार अभी तक कार्रवाई नहीं हुई। कयास लगाए जा रहे हैं कि अब नवजोत सिंह के बाहर आने के बाद जस्टिस फॉर मूसेवाला कैंपेन को बल भी मिलेगा।
नवजोत सिद्धू की सिक्योरिटी घटाई:Z+ से हुई Y+; सरकार पर भड़के, बोले- एक सिद्धू को मरवा दिया, दूसरा भी मरवा दो
रोडरेज मामले में जेल से बाहर आए पंजाब कांग्रेस के पूर्व प्रदेश प्रधान नवजोत सिंह सिद्धू की केंद्र व राज्य सरकार ने सिक्योरिटी को कम कर दिया है। जेल से निकलते ही उनकी सिक्योरिटी Z+ से घटा कर Y+ कर दी गई है। जिसके बाद उन्होंने राज्य व केंद्र सरकार पर गुस्सा भी निकाला है (पूरी खबर पढ़ें)